Karácsony a Niedermüller elleni tüntetésről: Tüntessenek a naplemente ellen is, az is zavaró tényező

Nem lesz újdonság és a lényeg szempontjából nem fontos, csak egyszerűen tény: fehér, keresztény, heteroszexuális férfi vagyok

– írta Gyurcsány Ferenc csütörtök reggeli Facebook-posztjában Niedermüller Péter szavaira reagálva.

A DK elnöke úgy fogalmazott: „Egyik jelző mögötti tartalom sem tesz különlegessé. Ilyen vagyok. Nem akartam ilyen lenni, egyszerűen lettem, ilyenné tettek. Hogy a Teremtő, az Isten, a genetikai véletlen, a családi örökség okán? Nem foglalkoztat. Vagyok.”

Vannak más emberek. Nem fehérek. Nem keresztények. Nem heteroszexuálisok. Emberek. Embertársaim. Vannak, akik rossz szemmel nézik, undorító szavakkal illetik azokat, akik nem nem fehérek, nem keresztények, nem heteroszexuálisok. És ekként is cselekednek. Bántják, ütik, üldözik, ölik őket. Ezt én rettenetesnek tartom. Ez szerintem az emberiség, a humanizmus, a kereszténység elleni bűn. Körülöttem sokan így gondolják. Egyik polgármesterünk is

– közölte.

Gyurcsány úgy véli, miközben ő „megértette szavait”, mások nem, vagy nem akarják érteni.

Ki akarnak teríteni bennünket. Ha tisztességes vagy, ha nem. Soha nem fogom engedni. Nem fogjuk engedni. Mert olyan világot szeretnénk, ahol akkor is vigyázunk rád, ha nem vagy fehér, keresztény és heteroszexuális. Mert ember vagy. És ez a legfontosabb. A többi nem érdekel. Sem a pártok, sem a szolgálatukra szegődők. Az Ember érdekel. Ahogy van. A többi mehet a pokolra

– írta.

Kiemelt kép: MTI Fotó/Balogh Zoltán